CELEX: 32019R0693
Language: hr
Date: 2019-02-07 00:00:00
Title: Delegirana uredba Komisije (EU) 2019/693 оd 7. veljače 2019. o izmjeni Delegirane uredbe (EU) br. 481/2014 o dopuni Uredbe (EU) br. 1299/2013 Europskog parlamenta i Vijeća u vezi s posebnim pravilima o prihvatljivosti izdataka za programe suradnje

6.5.2019   
               
               
                  HR
               
               
                  Službeni list Europske unije
               
               
                  L 118/1
               
            
         DELEGIRANA UREDBA KOMISIJE (EU) 2019/693
         оd 7. veljače 2019.
         o izmjeni Delegirane uredbe (EU) br. 481/2014 o dopuni Uredbe (EU) br. 1299/2013 Europskog parlamenta i Vijeća u vezi s posebnim pravilima o prihvatljivosti izdataka za programe suradnje
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1299/2013 Europskog parlamenta i Vijeća od 17. prosinca 2013. o posebnim odredbama za potporu iz Europskog fonda za regionalni razvoj cilju „Europska teritorijalna suradnja” (1), a posebno njezin članak 18. stavak 1.,
         budući da:
         
                     (1)
                  
                  
                     Člankom 3. Delegirane uredbe Komisije (EU) br. 481/2014 (2) utvrđuju se posebna pravila o prihvatljivosti troškova osoblja u programima suradnje. U toj se odredbi upućuje na članke 67. i 68. Uredbe (EU) br. 1303/2013 Europskog parlamenta i Vijeća (3) u vezi s prihvatljivosti i pojednostavnjenim mogućnostima obračuna troškova. Ti članci, kako su izmijenjeni Uredbom (EU, Euratom) 2018/1046 Europskog parlamenta i Vijeća (4), te članak 68.a Uredbe (EU) br. 1303/2013., kako je uveden Uredbom (EU, Euratom) 2018/1046, preoblikovani su. Stoga bi na odgovarajući način trebalo izmijeniti upućivanja na odredbe Uredbe (EU) br. 1303/2013 i strukturu članka 3. stavaka od 3. do 5. Delegirane uredbe (EU) br. 481/2014.
                  
               
                     (2)
                  
                  
                     Pokazalo se da je članak 3. stavak 6. točku i. Delegirane uredbe (EU) br. 481/2014, o jednoj od dviju metoda za izračun satnice za zadatke u nepunom radnom vremenu koje ima osoblje s fleksibilnim brojem mjesečno odrađenih sati, teško primijeniti u praksi, pogotovo ako u dokumentu o zaposlenju nije utvrđeno mjesečno, već tjedno radno vrijeme. Članak 3. stavak 6. točku i. te uredbe trebalo bi stoga izmijeniti kako bi se jedinstvena satnica računala na temelju broja mjesečno odrađenih sati. U metodi bi se trebale uzeti u obzir i razlike među državama članicama i ugovorima o radu u pogledu godišnjeg odmora i državnih praznika, kako je utvrđeno u pojedinačnom dokumentu o zaposlenju zakonom ili sporazumima koje su sklopili socijalni partneri (poslodavci i zaposlenici) na razini poslodavca određenog člana osoblja, na razini relevantnog sektora ili na nacionalnoj razini. Pojašnjenje bi se trebalo primjenjivati na cijelo programsko razdoblje kako bi se osigurao usklađen skup pravila, odnosno od dana stupanja na snagu Delegirane uredbe (EU) br. 481/2014.
                  
               
                     (3)
                  
                  
                     U skladu s člankom 149. stavkom 3.a Uredbe (EU) br. 1303/2013, o mjerama iz ove Uredbe savjetovalo se sa stručnjacima koje je imenovala svaka država članica u skladu s načelima utvrđenima u Međuinstitucijskom sporazumu o boljoj izradi zakonodavstva. (5)
                     
                  
               
                     (4)
                  
                  
                     Kako bi se osigurala pravna sigurnost te na najmanju moguću mjeru smanjile razlike između izmijenjenih odredbi Uredbe (EU) br. 1303/2013 koje se primjenjuju od 2. kolovoza 2018. ili ranije u skladu s člankom 282. Uredbe (EU, Euratom) 2018/1046 i odredbi ove Uredbe, ova bi Uredba trebala stupiti na snagu sljedećeg dana od dana objave u Službenom listu Europske unije.
                     
                  
               
                     (5)
                  
                  
                     Delegiranu uredbu (EU) br. 481/2014 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Članak 3. Delegirane uredbe (EU) br. 481/2014 mijenja se kako slijedi:
            
                        (1)
                     
                     
                        stavak 3. zamjenjuje se sljedećim:
                        
                           „3.   Troškovi osoblja mogu se nadoknaditi:
                           
                                       i.
                                    
                                    
                                       u skladu s člankom 67. stavkom 1. točkom (a) Uredbe (EU) br. 1303/2013 (kako je dokazano dokumentom o zaposlenju i platnim listićima); ili
                                    
                                 
                                       ii.
                                    
                                    
                                       u obliku standardnih veličina jediničnih troškova u skladu s člankom 67. stavkom 1. točkom (b), člankom 68.a stavkom 2., člankom 68.a stavkom 3. prvim podstavkom i člankom 68.a stavkom 4. te uredbe; ili
                                    
                                 
                                       iii.
                                    
                                    
                                       u obliku fiksnih iznosa u skladu s člankom 67. stavkom 1. točkom (c); ili
                                    
                                 
                                       iv.
                                    
                                    
                                       u obliku financiranja primjenom fiksnih stopa u skladu s člankom 67. stavkom 1. točkom (d) i člankom 68.a stavkom 1. te uredbe.”;
                                    
                                 
                     
                  
                        (2)
                     
                     
                        stavak 4. točka (a) zamjenjuje se sljedećim:
                        
                                    „(a)
                                 
                                 
                                    nepromjenjivi postotak bruto iznosa troškova zapošljavanja u skladu s člankom 68.a stavkom 5. Uredbe (EU) br. 1303/2013; ili”;
                                 
                              
                  
                        (3)
                     
                     
                        stavak 5. briše se;
                     
                  
                        (4)
                     
                     
                        stavak 6. zamjenjuje se sljedećim:
                        
                           „6.   Za zadatke u nepunom radnom vremenu iz stavka 4. točke (b) naknada troškova osoblja izračunava se na temelju jedinstvene satnice, koja se određuje na sljedeći način:
                           
                                       i.
                                    
                                    
                                       mjesečni bruto iznos troškova zapošljavanja dijeli se s prosječnim mjesečnim radnim vremenom izraženim u satima uzimajući u obzir radno vrijeme kako je utvrđeno u dokumentu o zaposlenju te kako je utvrđeno zakonom ili sporazumima između socijalnih partnera na odgovarajućoj razini; ili
                                    
                                 
                                       ii.
                                    
                                    
                                       zadnji dokumentirani godišnji bruto iznos troškova zapošljavanja dijeli se s 1 720 sati.
                                    
                                 Satnicu treba zatim pomnožiti s brojem stvarno odrađenih sati u okviru operacije.”
                        
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Članak 1. točka 4. primjenjuje se od 14. svibnja 2014.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 7. veljače 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 347, 20.12.2013., str. 259.
         
         
            (2)  Delegirana uredba Komisije (EU) br. 481/2014 оd 4. ožujka 2014. o dopuni Uredbe (EU) br. 1299/2013 Europskog parlamenta i Vijeća u vezi s posebnim pravilima o prihvatljivosti izdataka za programe suradnje (SL L 138, 13.5.2014., str. 45.).
         
            (3)  Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.)
         
            (4)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).
         
            (5)  Međuinstitucijski sporazum Europskog parlamenta, Vijeća Europske unije i Europske komisije od 13. travnja 2016. o boljoj izradi zakonodavstva (SL L 123, 12.5.2016., str. 1.).